ДОГОВОР

Днес, ......................... г. в гр. София, между:

МИНИСТЕРСТВОТО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА със седалище гр. София, ул. „Дякон Игнатий” № 9, БУЛСТАТ 000695388, № по НДР 1220027690, представлявано по чл. 8, ал. 2 от Закона за обществените поръчки от министъра на транспорта, информационните технологии и съобщенията Ивайло Московски, и от директора на дирекция „Финанси” Иван Иванов, наричано по-долу **“Възложител”**, от една страна,

и

…………………………………………………...наричано по-долу за краткост „**Изпълнител**”,

на основание чл. 101e от Закона за обществените поръчки и в изпълнение на Заповед …………….г. на Възложителя за определяне на изпълнител на обществена поръчка с предмет: **„Изготвяне на концесионни анализи (технически, финансово-икономически, правен и екологичен анализ) за предоставяне на концесия върху гражданско летище за обществено ползване Пловдив и проекти на обосновка на концесията, концесионен договор, документация за участие в открита процедура и решение за откриване на процедура“**, се сключи настоящият договор за следното:

**I. ПРЕДМЕТ НА ДОГОВОРА**

**1.** Възложителят възлага, а Изпълнителят приема срещу определено в този договор възнаграждение да изпълни съгласно изискванията и обхвата на техническата спецификация, обществената поръчка с предмет: **„Изготвяне на концесионни анализи (технически, финансово-икономически, правен и екологичен анализ) за предоставяне на концесия върху гражданско летище за обществено ползване Пловдив и проекти на обосновка на концесията, концесионен договор, документация за участие в открита процедура и решение за откриване на процедура“**, включваща следните дейности:

* 1. Изготвяне на **концесионни анализи (технически, финансово-икономически, правен и екологичен анализ)**;
	2. Изготвяне и представяне на проекти на **обосновка на концесията, концесионен договор, решение на Министерския съвет и документация за участие**;

**II. СРОКОВЕ ЗА ИЗПЪЛНЕНИЕ НА ПОРЪЧКАТА**

 **2.1.** Изпълнителят се задължава да изпълни изцяло предмета на възложената обществена поръчка, както следва:

2.1.1. Изпълнителят ще изпълни посочените в техническата спецификация и в договора дейности.

2.1.2 Изпълнителят се задължава да извърши услугата по т. 1 в срок до **40 (четиридесет) дни** от датата, следваща датата на сключване на настоящия договор, като изготви и предаде на Възложителя разработките, подписани от всички експерти, участвали в изготвянето им, както следва:

2.1.2.1. в срок до **30 (тридесет) дни** включително, от датата, следваща тази на сключването на договора с Изпълнителя – **за изготвяне и представяне на концесионните анализи на обекта (технически, финансово-икономически, правен и екологичен анализ);**

2.1.2.2. в срок до **10 (десет) дни** включително, от датата, следваща тази на уведомяването на Изпълнителя за приемане на концесионните анализи на обекта, по реда, посочен в т. 3.2. от настоящия договор **- за изготвяне и представяне на проекти на обосновка на концесията, концесионен договор, документация за участие в открита процедура и решение за откриване на процедура**.

2.1.3 В срока по т. 2.1.2 не се включва времето за разглеждане и произнасяне по разработките, включително и времето за тяхното преработване.

2.1.4. В случай, че разработките по т. 1.1 не бъдат приети от Възложителя, той има право да се откаже от изготвяното на разработките по т. 1.2 и да прекрати договора.

2.1.5. Предвидените срокове за изпълнение на договора не текат и когато е спряно изпълнението му, поради причини, независещи от изпълнителя. Това обстоятелство се установява с протокол, подписан от упълномощени представители на двете страни, като определеният срок в договора се удължава с дните, през които изпълнението на договора е спряно.

**III. УСЛОВИЯ И РЕД ЗА ПРЕДАВАНЕ И ПРИЕМАНЕ НА ПОРЪЧКАТА**

**3.1.** Изпълнителят изготвя и предава на Възложителя или упълномощено от него лице разработките посочени в т. 1 в съответствие с изискванията на чл. 13 от Правилника за прилагане на Закона за концесиите в 3 (три) еднообразни екземпляра - на хартиен и на магнитен носител, на български език.

**3.1.1.** Когато бъдат констатирани недостатъци и/или несъответствия при изпълнението на съответните разработки по т. 1, Възложителят е длъжен да представи писмено своите възражения на Изпълнителя в срок до 20 (двадесет) работни дни, считано от датата следваща тази на предаване на съответните разработки.

**3.1.2.** В случаите по т. 3.1.1. Изпълнителят е длъжен да отстрани установените недостатъци и/или несъответствия в определения от Възложителя срок, който не може да бъде по-дълъг от 10 работни дни.

**3.1.3.** След като Изпълнителят отстрани допуснатите недостатъци и/или несъответствия при изпълнението на съответната дейност, се съставя и подписва приемо-предавателен протокол.

**3.2.** Всяка една от дейностите, описани в т. 1, ще се счита за изпълнена след изпращане на писмено уведомление до Изпълнителя от Възложителя, за приемане на работата без забележки.

**3.3.** Възложителят и Изпълнителят определят писмено упълномощени свои представители, които да одобряват и/или подписват предвидените в настоящия договор протоколи, доклади и други документи, свързани с изпълнението на договора.

**IV. ЦЕНА И НАЧИН НА ПЛАЩАНЕ**

**4.1.** За изпълнение на целия предмет на възложената обществена поръчка Възложителят се задължава да заплати на Изпълнителя при условията на настоящия договор обща (крайна) цена в размер на ………………… (……………………) лева без ДДС/……………………. (…………………..) лева с ДДС.

**4.2.** Цената по т. 4.1. включва всички разходи на Изпълнителя, свързани с изпълнението на възложената обществена поръчка по този договор, като предложената от Изпълнителя цена в процедурата за възлагане на обществена поръчка е окончателна и не подлежи на промяна.

**4.3.** За изготвянето на отделните разработки по т. 1, цената е, както следва:

4.3.1. За изготвянето на разработките по т. 1.1. / к**онцесионните анализи (технически, финансово-икономически, правен и екологичен)** – ………………… лева (………………………. лева) без ДДС, ………….. лева (……………………….. лева) с ДДС;

4.3.2. За изготвянето на разработките по т. 1.2. / **проекти на обосновка на концесията, концесионен договор, документация за участие в открита процедура и решение за откриване на процедура** – ……………… лева (………………. лева) без ДДС, ……………. лева (……………….. лева) с ДДС;

**4.4.** Възложителят се задължава да заплати на Изпълнителя възнаграждението по настоящия договор по начин и в срокове, посочени по-долу:

4.4.1. сумата по 4.3.1., с включен ДДС – след писменото уведомление на Възложителя до Изпълнителя за приемането на разработките по т. 1.1., по реда, посочен в т. 3.2. от настоящия договор, в срок до 30 (тридесет) дни и представена фактура за тази услуга;

4.4.2. сумата по 4.3.2., с включен ДДС – след писменото уведомление на Възложителя до Изпълнителя за приемането на разработките по т. 1.2.**,** по реда, посочен в т. 3.2. от настоящия договор в срок до 30 (тридесет) дни и представена фактура за тази услуга, което се явява и последното плащане по договора;

4.4.3. В случаите, когато е начислена неустойка съгласно Раздел III от настоящия договор, Възложителятзаплаща дължимото възнаграждение след изплащане на неустойката от страна на Изпълнителя.

(2)Всички плащания от Възложителя се извършват по банковата сметка на Изпълнителя **–** ………………………………… **IBAN:** ……………………………, **BIC:** …………………..**,** срещу представяне на издадена от Изпълнителя оригинална данъчна фактура;

**V. РЕД ЗА ОСВОБОЖДАВАНЕ НА ГАРАНЦИЯТА ЗА ИЗПЪЛНЕНИЕ НА ДОГОВОРА**

**5.1.** Гаранцията за изпълнение е в размер на 3% (три на сто) от стойността на договора и се внася при подписване на договора от Изпълнителя в полза на Възложителя по сметка IBAN: BG 77 BNBG 9661 3300 1248 01, BIC: BNBGBGSD, БНБ ЦУ – гр. София, парична сума в размер на ………………. лева (………………….. лева).

**5.2.** При пълно и точно изпълнение на договора Възложителят се задължава да освободи внесената от Изпълнителя гаранция за изпълнение на договора в размер на 3% (три процента) от уговореното възнаграждение в т. 4.1. в 45-дневен срок от изтичане на срока за последното плащане по договора.

**5.3.** При прекратяване на договора по вина на Изпълнителя, Възложителят задържа гаранцията за изпълнение в пълен размер.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**6.1.** Възложителят има право да изисква от Изпълнителя да изпълни възложените дейности, включени в предмета на обществената поръчка, професионално и качествено в определените срокове.

**6.2.** Във всеки момент от изпълнението на договора Възложителят има право да извършва проверка относно хода на изпълнение на съответната дейност по т. 1, без да създава затруднения на Изпълнителя, по-големи от необходимото.

**6.3.** Възложителят има право да получи от Изпълнителя всички писмени материали, изготвени от Изпълнителя при изпълнението на предмета на договора.

**6.4.** Определените от Възложителя длъжностни лица оказват съдействие на Изпълнителя за изпълнение на настоящия договор като осигуряват своевремената размяна на информация между Изпълнителя и изпълнителите на другите концесиони анализи.

**6.5.** Възложителят е длъжен да предаде на Изпълнителя своевременно и без забава всички поискани от него документи, необходими за изготвянето на разработките по т. 1.

**6.6.** При поискване от страна на Изпълнителя,Възложителятиздава съответните удостоверения, необходими на Изпълнителя за снабдяването с документи, нужни за изготвянето на разработките по т. 1.

**6.7.** Възложителят информира Изпълнителя за определените лица за контакти, които да предоставят наличните документи и материали, необходими за изготвянето на разработките по т. 1, както и да съдействат на Изпълнителя при необходимост.

**6.8.** Възложителят се задължава, в срок до 10 дни от предаване изпълнението на съответната дейност, да представи на Изпълнителя становището си в писмена форма.

**6.9.** При добросъвестно изпълнение на възложените дейности, включени в предмета на договора, Възложителят се задължава да заплати на Изпълнителя уговорената цена и да освободи представената гарания за изпълнение на договора при условията и в сроковете, определени в договора.

 **6.10.** Авторското право върху разработките принадлежи на Възложителя.

**VІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**7.1.** Изпълнителят има право да получава необходимото съдействие от Възложителя за качественото и в срок изпълнение на всички дейности, включени в предмета на договора.

**7.2.** Изпълнителят се задължава да изпълни възложената обществена поръчка професионално и качествено в съответствие с действащите национални и европейски нормативни актове, техническата спецификация и своето Предложение за изпъленние на поръчката, които са неразделна част от този договор.

**7.3.** Изпълнителят се задължава да изпълни възложената обществена поръчка с грижата на добър стопанин като спазва принципите за ефективност, прозрачност и качество в съответствие с най-добрите практики в съответната област.

**7.4.** Изпълнителят се задължава да осигури всички финансови, човешки и материални ресурси, необходими за пълното и точно изпълнение на предмета на договора.

**7.4.1.** За изпълнение на поетите задължения по този договор Изпълнителят е длъжен да осигури участието на посочените в офертата експерти за целия срок на договора.

**7.4.2.** Замяна на експерт от екипа на Изпълнителя се допуска само след предварително писмено съгласие на Възложителя и при наличие на обективни причини за това (болест, смърт или други непредвидими обстоятелства). В този случай, Изпълнителят е длъжен да определи друг експерт, притежаващ квалификация и професионален опит, равностойни на тези на основния експерт. Преди да започне работа по настоящия договор новият експерт следва да бъде одобрен от Възложителя. Всички допълнителни разходи, свързани със смяната на експерти от екипа на Изпълнителя, включително разходите за назначаване на временен експерт до одобряването на новия експерт, са за сметка на Изпълнителя.

 **7.5.** Изпълнителят се задължава да спазва всички действащи нормативни актове, регламентиращи съответната дейност от предмета на обществената поръчка.

**7.6.** Изпълнителят се задължава да изпълни дейностите, включени в предмета на договора, в определените в т. 2.1. срокове.

**7.7.** При поискване Изпълнителят се задължава да предоставя на Възложителя текуща информация за хода на изпълнение на договора, както и да осигурява възможност за осъществяване на контрол относно изпълнението и качеството на съответната дейност.

**7.8.** Изпълнителят се задължава да отстранява за своя сметка допуснатите недостатъци и/или несъответствия при изпълнението на съответната дейност, констатирани от Възложителя, в срок до 10 дни, считано от датата на уведомяването.

**7.9**. Изпълнителят се задължава да уведомява незабавно Възложителя за всяко обстоятелство, което предизвиква или може да предизвика конфликт на интереси по смисъла на чл. 2 от Закона за предотвратяване и установяване на конфликт на интереси и да предприеме всички необходими мерки за избягване на подобен конфликт.

**7.10.** Изпълнителят се задължава да следи и да докладва за всяка нередност при изпълнението на договора.

**7.11.** При добросъвестно и точно изпълнение на дейностите, включени в предмета на договора, Изпълнителят има право да получи от Възложителя уговореното възнаграждение при условията и в сроковете, определени в договора.

**VIII. КОНФИДЕНЦИАЛНОСТ**

**8.1.** Всяка информация, получена от Възложителя и Изпълнителя при и/или по повод изпълнението на този договор ще се приема за конфиденциална.

**8.2.** Изпълнителят няма право без предварителното писмено съгласие на Възложителя да разкрива пред трети лица под каквато и да е форма съдържанието на договора или на част от него, както и на информация, свързана с изпълнението му, освен на своите служители. Разкриването на информация пред служител на Изпълнителя се осъществява само в необходимата степен за изпълнението на договора.

**8.3.** Възложителят гарантира конфиденциалността на предоставените от Изпълнителя документи и материали в изпълнение на договора.

**8.4.**  Изпълнителят се задължава да не прави публични изявления във връзка с изпълнението на договора без предварителното писмено съгласие на Възложителя, както и да се ангажира с дейности, които влизат в разрез със задълженията му към Министерство на транспорта, информационните технологии и съобщенията по този договор.

**IХ. НЕПРЕОДОЛИМА СИЛА**

**9.1.** Страните се освобождават от отговорност за неизпълнение на задълженията по настоящия договор при възникването на форсмажорни обстоятелства като: пожар, земетресение, наводнение и други събития, ако тези обстоятелства, непосредствено са повлияли на изпълнението на техните задължения по договор. В тези случаи, срокът за изпълнение на договора се увеличава пропорционално на времето, в което са се проявявали форсмажорните обстоятелства.

**9.2.** Страната, която се намира в невъзможност да изпълнява задълженията си по този договор, поради непреодолима сила е длъжна незабавно:

**9.2.1.** да уведоми писмено другата страна за настъпилото събитие, което причинява неизпълнение на задълженията й; за степента до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене;

**9.2.2.** да положи всички разумни усилия, за да избегне, отстрани или ограничи до минимум понесените вреди и загуби.

**9.3.** Изпълнението на задълженията по този договор се спира докато трае непреодолимата сила.

**9.4.** Не може да се позовава на непреодолима сила страна, чиято небрежност или умишлени действия или бездействия са довели до невъзможност за изпълнението на договора.

**Х. ОТГОВОРНОСТ ПРИ НЕИЗПЪЛНЕНИЕ**

**10.1.** При забавено изпълнение на определените в техническата спецификация дейности за изпълнение на договора, или на което и да е задължение по този договор, Изпълнителят дължи на Възложителя неустойка в размер на 0,2% (нула цяло и две на сто) от стойността на договора за всеки просрочен ден, но не повече от 10% (десет на сто) от тази сума.

**10.2.** При замяна на експерти от екипа на Изпълнителя без одобрението на Възложителя, Изпълнителя дължи неустойка в размер на 0,5% (нула цяло и пет на сто) от определена цена за дейностите по т. 1, за чието изпълнение е бил одобрен заменения експерт.

**10.3.** При виновно неизпълнение на договорно задължение, извън случаите по т. 10.1 и 10.2, Изпълнителят дължи на Възложителя неустойка в размер на 0,1% (нула цяло и едно на сто) от договореното възнаграждение за дейностите по т. 1,

**10.4.** При пълно неизпълнение на договора, Изпълнителят дължи неустойка в размер на 15% от стойността на договора.

**10.5.** Възложителят има право да удържи дължимата неустойка от гаранцията за изпълнение или от следващото дължимо плащане по договора като уведоми писмено Изпълнителя за удържаните суми.

**10.6.** При пълно неизпълнение на договора от Изпълнителя, Възложителят ще задържи представената гаранция за изпълнение на договора за обезщетяване на вредите от съответното неизпълнение.

**10.7.** При частично неизпълнение на договора от Изпълнителя, Възложителят ще задържи част от гаранцията за изпълнение на договора, съответстваща на стойността на неизпълнението, за обезщетяване на вредите от съответното неизпълнение.

**10.8.** Плащането на неустойки по този договор не лишава изправната страна от правото да търси обезщетение за претърпени вреди и пропуснати ползи над размера на неустойката по общия исков ред.

**ХI. ПРЕКРАТЯВАНЕ НА ДОГОВОРА.**

**11.1.** Настоящият договор се прекратява:

а ) с изпълнение на договора;

б) по взаимно съгласие на страните;

в) при виновно неизпълнение на задълженията по договора - с едномесечно писмено предизвестие, изпратено от изправната страна до неизправната.

**11.2.** Възложителят има право да прекрати настоящия договор с 10 (десетдневно) писмено предизвестие, ако в резултат на обстоятелства, възникнали след сключването му, не е в състояние да изпълни своите задължения.

**ХII. ОБЩИ И ДОПЪЛНИТЕЛНИ КЛАУЗИ**

**12.1.** Всички спорове, възникнали между страните при и по повод изпълнението на настоящия договор, ще се решават по пътя на преговори, а при липса на съгласие - от компетентния съд.

**12.2.** За всички неуредени въпроси в настоящия договор ще се прилагат разпоредбите на действащото българско законодателство.

**12.3.** Всички съобщения или уведомления при изпълнение на този договор страните ще правят в писмен вид по пощенски път или по факс, като за дата на получаването им ще се счита датата на завеждане в деловодството на страната или датата на получаването им по факс. Съобщения или уведомления получени след 17:00 часа или получени в неработен ден ще се считат за получени в следващия работен ден.

**12.4.** Всяка от страните се задължава да уведоми писмено другата страна при промяна на адресна или друга регистрация, в срок до 7 (седем) дни считано от датата на промяната.

**12.5.** Неразделна част от този договор е офертата на Изпълнителя ведно с всички приложения към нея, въз основа на която е определен за изпълнител на настоящата обществена поръчка.

**12.7.** Текстовете на договора и приложенията към него следва да се разглеждат като взаимосвързани, поради което при неяснота или противоречие между тях, посочените документите ще се прилагат в следната последователност в зависимост от своя приоритет, както следва:

 - Договор;

 - Оферта (с приложенията към нея);

 - Техническа спецификация;

 - Всички други документи, представляващи част от договора.

**12.8.** Във връзка с изпълнението на този договор Възложителят и Изпълнителят определят за упълномощени свои представители (координатори) следните свои служители:

***Координатори от страна на Възложителя:***

Име: ……………,

…………...

Телефон: + 359 2 9409 ….

 + 359 2 9409 …..

E-mail: …………@mtitc.government.bg

 …………@mtitc.government.bg

***Координатор от страна на Изпълнителя:***

Име: **…………..**

Телефон: ………..

E-mail: **……………………**

Настоящият договор се състави и подписа в три еднообразни екземпляра – два за Възложителя и един за Изпълнителя и влиза в сила от датата на подписването.

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
| **ИВАЙЛО МОСКОВСКИ***Министър на транспорта,**информационните технологии и съобщенията* |  |
| **ИВАН ИВАНОВ***Директор на дирекция „Финанси”* |  |

**Съгласувано с:**

………………...……. Антон Гинев

*Заместник-министър на транспорта,*

*информационните технологии и съобщенията*

………………...……. Красимира Стоянова

*Директор на дирекция „Правна”*

………………...……. Албена Лазарова

*Директор на дирекция „ККДТДДП”*

………………...……. Росица Цветкова

*Началник отдел „Концесии”, дирекция „ККДТДДП”*

………………...……. Анелия Великова-Петрова

*Финансов контролъор, дирекция „Финанси”*

………………...……. Стефан Стефанов

*Държавен експерт, дирекция „ККДТДДП”*

………………...……. Татяна Пешева

*Главен експерт, дирекция „ККДТДДП”*

………………...……. Владимир Кавдански

*Главен експерт, дирекция „ККДТДДП”*